《橘》
明代·廖纪

从来佳树生南国，先数闽江次粤东。结实珠垂丹徼外，开花雪喷瘴烟中。

未成生计千头绿，漫说怀归两袖红。最忆黄柑三百颗，洞庭一夕起秋风。

作者简介：河间府东光人，字廷陈，一作时陈，号龙湾。弘治三年进士。授吏部考功司主事。嘉靖初，为吏部尚书。时议建世室以祀世宗生父，纪执不可，议遂寝。又奏言人材当惜，帝不纳。以老病归。卒年七十余。